བཀྲ་བྷོས་སྔོན་ལ་ཧུབ་གང་བཏུངས་པ་དང་ཁ་གཉེར་སྣ་གཉེར་ཡུད་ཙམ་ལ་བྱས་རྗེས།ཆང་དེམ་བྱིས་པ་གཞན་དག་གི་ལག་ཏུ་སྤྲད་བྱུང་མོད།དེ་ནི་བཏུང་རྒྱུ་ཞིག་མིན་པར་བལྟ་རྒྱུ་ཞིག་ཡིན་པ་ལྟར།བྱིས་པ་གཞན་དག་གིས་མིག་གིས་རིག་རིག་ཏུ་ལྟ་བ་ལས་འཐུང་ཕོད་མཁན་མ་བྱུང་།སྐབས་དེར་བཀྲ་བྷོས་བཙན་བཀོལ་ནསསྐྱག་ཕྲུག་འདི་ཚོར་ཆང་འཐུང་བའི་སྙིང་ཞིག་ཀྱང་མི་འདུགཟེར་བཞིན་ལག་ཏུ་བླངས་ནས་ཡང་བསྐྱར་ཁ་གཉེར་སྣ་གཉེར་བྱེད་ཀྱིན་ཧུབ་གང་བཏུངས་སོང་།དེ་ནས་རེ་རེ་ལམི་འཐུང་ནའང་འཐུང་དགོསཞེས་བཙན་འགྲགས་ཤིག་བྱས་སོང་བས།ཚང་མས་ཁ་གཉེར་སྣ་གཉེར་བྱེད་ཀྱིན་འཇིབ་ཙམ་འཇིབ་ཙམ་བྱས།ཆང་སྐོར་ཞིག་རྫོགས་རྗེས་ད་དུང་ཆང་ནི་ཅུང་ཟད་ལས་བཏུངས་མི་འདུག་པས།རིག་ལྡན་གྱི་ནུ་བོསཆང་བཏུང་རྒྱུ་ནི་སླ་མོ་ཞིག་རེདཅེས་ཆང་དེམ་མགོར་བསྐོར་ཡང་དོན་དུ་ཅུང་ཟད་ཙམ་ཡང་མ་འཐུང་།